
PROJEKTS uz 14.10.2026.

vēlamais datums izskatīšanai: Attīstības komitejā 14.10.2026.
domē: 29.10.2026.
sagatavotājs: Guna Smilga
ziņotājs: Guna Smilga

LĒMUMS
Ādažos, Ādažu novadā

2026. gada 29. oktobrī  					Nr.«DOKREGNUMURS»	


Par zemes ierīcības projekta uzsākšanu zemes vienībām
 Delfīnu ielā 6 un Delfīnu ielā 8, Garciemā 

Ādažu novada pašvaldības dome izskatīja fiziskas personas Nr.1 (adrese, e-pasts, turpmāk- Iesniedzēja Nr.1) un fiziskas personas Nr.2  (adrese, e-pasts, turpmāk- Iesniedzēja Nr.2) 31.08.2026. iesniegumu (reģistrēts 31.08.2026. ar Nr. ĀNP/1-11-1/26/5055, turpmāk - Iesniegums) par nosacījumu izsniegšanu zemes ierīcības projekta izstrādei, lai pārkārtotu nekustamo īpašumu Delfīnu ielā 8, Garciemā, Carnikavas pag., Ādažu nov., kadastra Nr. 80520081356, (turpmāk - Nekustamais īpašums Nr.1) un Delfīnu ielā 6, Garciemā, Carnikavas pag., Ādažu nov., kadastra Nr. 80520081316, (turpmāk - Nekustamais īpašums Nr.2) sastāvā ietilpstošo zemes vienību robežas atbilstoši pievienotajā grafiskajā pielikumā norādītajam.
Izvērtējot Iesniegumu un ar to saistītos apstākļus, tika konstatēts:
1. Nekustamais īpašums Nr.1 ir ierakstīts Carnikavas pagasta zemesgrāmatas nodalījumā Nr. 100000548816, tas pieder Iesniedzējai Nr.1, un tā sastāvā ietilpst zemes vienība, kadastra apzīmējums 80520081357, ar kopējo platību 0,0174 ha, un dzīvojamā ēka, kadastra apzīmējums 80520081357001. 
2. Nekustamais īpašums Nr.2 ir ierakstīts Carnikavas pagasta zemesgrāmatas nodalījumā Nr. 4576, tas pieder Iesniedzējai Nr.2, un tā sastāvā ietilpst zemes vienība, kadastra apzīmējums 80520082185, ar kopējo platību 0,781 ha, un pirmsreģistrēta būve  dārza māja, kadastra apzīmējums 80520081316001.
3. Atbilstoši Carnikavas novada teritorijas plānojumā noteiktajam abiem nekustamajiem īpašumiem noteiktais funkcionālais zonējums ir Savrupmāju apbūves teritorija (DzS3), kurā minimālā jaunizveidojamā zemes gabala platība ir 1200 m2. 
4. Iesniegumam pievienotajā grafiskajā pielikumā norādīts priekšlikums zemes vienību robežu pārkārtošanai, lai abiem nekustamajiem īpašumiem nodrošinātu neatkarīgu piekļuvi Delfīnu ielai: 
· no Nekustamā īpašuma Nr.1 zemes vienības (kadastra apzīmējums 80520081357) atdala zemesgabalu 0,0053 ha platībā, ko pievieno Nekustamā īpašuma Nr.2 zemes vienībai (kadastra apzīmējums 80520082185);
· no Nekustamā īpašuma Nr.2 zemes vienības (kadastra apzīmējums 80520082185) atdala zemesgabalu 0,0053 ha platībā, ko pievieno Nekustamā īpašuma Nr.1 zemes vienībai (kadastra apzīmējums 80520081357). 
5. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
6. Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
7. Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, kā arī ņemot vērā domes Attīstības komitejas 14.10.2026. atzinumu, Ādažu novada pašvaldības dome

NOLEMJ:
1. Atļaut izstrādāt zemes ierīcības projektu, lai pārkārtotu nekustamo īpašumu Delfīnu ielā 8, Garciemā, Carnikavas pag., Ādažu nov., kadastra Nr. 80520081356, un Delfīnu ielā 6, Garciemā, Carnikavas pag., Ādažu nov., kadastra Nr. 80520081316, sastāvā ietilpstošo zemes vienību robežas.
2. Apstiprināt nosacījumus zemes ierīcības projekta izstrādei (1.pielikums).
3.	Pašvaldības izpilddirektora vietniecei veikt šī lēmuma izpildes kontroli.
4.	Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: 
1.	Nosacījumi zemes ierīcības projekta izstrādei uz 2 lp.,
2.	Zemes vienību robežu sadalīšanas informatīva skice uz 1 lp.


Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@ iesniedzējiem 	 
Fiziska persona Nr.1,  adrese, e-pasts
Fiziska persona Nr.2,  adrese, e-pasts
@TPN
@IDRV 

G.Smilga, guna.smilga@adazunovadslv 

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




